Publication: Magyar Közlöny
Issue: MK-1998-55 (Year: 1998, Number: 55)
Era: 1990-2004
Section: védelme külső korlátja lehet.” [36/1994. (IV. 24.) AB határozat, ABH 1994. 231.]
Paragraph Index: 562

(2) bekezdés] is sérül — az indítványozók szerint — akkor, ha valamely párt képviselőjét a jelenlegi rendeleti (SZMSZ) szabályozásra alapítva sújtja rendbírsággal a közgyűlés. A túl alacsonyan meghúzott „tűrési határ” nem kínálhat elegendő előfeltételeket — állítják — a demokratikus testületi működéshez, a vélemények szabad, akár heves, indulatos, s esetenként meggondolatlan kifejezésektől sem mentes vitákon történő kifejtéséhez. Az Alkotmánybíróság fent kifejtett álláspontja szerint a pártok közreműködési joga sem sérül azáltal, ha az autonóm szabályozás keretében megalkotott rendelkezések gátat emelnek a szerintük politikai és viselkedéskultúrával ütköző véleménynyilvánítási módok elé.

Source: https://magyarkozlony.hu/hivatalos-lapok/7911c1d1a4aeb9a927d004523deee03737c7f6d4/dokumentumok/bd1584df3d8d733ed0940dabce678dda3087828f/letoltes